Document ID: 32003R1669

Komission asetus (EY) N:o 1669/2003,
annettu 1 päivänä syyskuuta 2003,
neuvoston asetuksen (EY, Euratom) N:o 58/97 täytäntöönpanosta yritystoiminnan rakennetilastoja varten tuotettavien tietosarjojen osalta sekä yritystoiminnan rakennetilastoja varten tuotettavista tietosarjoista annetun asetuksen (EY) N:o 2701/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yritystoiminnan rakennetilastoista 20 päivänä joulukuuta 1996 annetun neuvoston asetuksen (EY, Euratom) N:o 58/97(1), sellaisena kuin se on viimeksi muutettuna komission asetuksella (EY) N:o 1668/2003(2), ja erityisesti sen 12 artiklan ii, v ja vii alakohdan,
sekä katsoo seuraavaa:
(1) Neuvoston asetuksella (EY, Euratom) N:o 58/97 luotiin yhteiset puitteet yhteisön pankki- ja eläkerahastoalan rakennetta, toimintoja, tuloksia ja kilpailukykyä koskevien yhteisön tilastojen tuottamista varten.
(2) Komission asetus (EY) N:o 2701/98(3), sellaisena kuin se on muutettuna asetuksella (EY) N:o 1614/2002(4), sisältää asetuksen (EY, Euratom) N:o 58/97 täytäntöön panemiseksi toimitettavat tietosarjat. Asetukseen (EY, Euratom) N:o 58/97 Euroopan parlamentin ja neuvoston asetuksella (EY) N:o 2056/2002(5) tehtyjen muutosten vuoksi on tarpeen määrittää toimitettavat tietosarjat ja voimassa oleviin sarjoihin tehtävät mukautukset.
(3) On tarpeen määrittää ympäristökustannuksia koskevien lisätilastojen laadinnan aikaväli. On tarpeen määrittää asetuksen (EY, Euratom) N:o 2056/2002 3 artiklan mukaisesti tuotettavien tulosten ensimmäinen viitevuosi. On tarpeen määrittää ympäristökustannuksia koskevien tilastojen laadinnassa käytettävä tulosten jaottelu sen varmistamiseksi, että jäsenvaltioiden toimittamat tilastotiedot ovat keskenään vertailukelpoisia ja yhdenmukaisia.
(4) On tarpeen määrittää luottolaitoksia ja eläkerahastoja koskevien tilastojen laadinnassa käytettävä tulosten jaottelu sen varmistamiseksi, että jäsenvaltioiden toimittamat tilastotiedot ovat keskenään vertailukelpoisia ja yhdenmukaisia.
(5) Tässä asetuksessa säädetyt toimenpiteet ovat tilasto-ohjelmakomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 2701/98 liite tämän asetuksen liitteen I mukaisesti.
2 artikla
Asetuksen (EY, Euratom) N:o 58/97 4, 8 ja 9 artiklassa tarkoitettu tulosten jaottelu ja tulosten tuottamisen ensimmäinen viitevuosi, jotka koskevat kyseisen asetuksen liitteessä 6 olevassa 4 jaksossa lueteltuja ominaisuustietoja, määritellään tämän asetuksen liitteessä II esitettyjen tietosarjojen yhteydessä.
3 artikla
Asetuksen (EY, Euratom) N:o 58/97 4, 8 ja 9 artiklassa tarkoitettu tulosten jaottelu ja tulosten tuottamisen ensimmäinen viitevuosi, jotka koskevat kyseisen asetuksen liitteessä 7 olevassa 4 jaksossa lueteltuja ominaisuustietoja, määritellään tämän asetuksen liitteessä III esitettyjen tietosarjojen yhteydessä.
4 artikla
Jäsenvaltioiden on tuotettava tämän asetuksen 1 ja 2 artiklassa tarkoitetut sarjat viitevuoden 2001 ja sitä seuraavien vuosien tiedoista asetuksen (EY, Euratom) N:o 58/97 liitteen 2 ominaisuustietojen 21 12 0 ja 21 14 0 osalta ja liitteessä 6 olevassa 4 jaksossa lueteltujen ominaisuustietojen osalta.
Jäsenvaltioiden on tuotettava tämän asetuksen 3 artiklassa tarkoitetut tietosarjat viitevuoden 2002 ja sitä seuraavien vuosien tiedoista asetuksen (EY, Euratom) N:o 58/97 liitteessä 7 olevassa 4 jaksossa lueteltujen ominaisuustietojen osalta.
5 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä syyskuuta 2003.

Labels: 4
19